Kerkdienste vir Paasfeestyd | Netwerk24
Kerkdienste vir Paasfeestyd
Die Bethel Congregational kerk is een van die kerke wat jaarliks op Goeie Vrydag 'n kruisoptog hou. Argieffoto: Ernest Kilowan
Paasfees is een van die hoogtepunte van Christene se kerkkalender.
Dit het weer tyd geword om die kruisiging en opstanding van Jesus Christus te herdenk.
Kerke in die vallei hou spesiale kerkdienste om Paasfees.
Die Bethel Congregational-gemeente in Paarl-Oos begin Goeie Vrydag 19 April om 07:45 sy Paasfees-kruisoptog van Magnolia (Rooiland) in Baugainvilleastraat na die kerk, waarna die diens 09:30 sal begin. Almal wat aan die optog gaan deelneem word gevra om 'n pers en swart kledingstuk te dra.
VGK Immanuel in Charleston Hill in Paarl-Oos se Paasfees-kruisoptog vind ook Vrydag 19 April 08:00 van Paarl-Oos Spar tot by die kerk plaas, waarna die erediens sal begin.
By die VGK Hugenote kerk wat in Klein Drakenstein geleë is, gaan die gemeente Vrydag 19 April 06:00 by die Magnolia-woonstelle op die Rooiland byeenkom. Die woord sal by dié byeenkoms verkondig word. Daarna sal die staptog deur die Endurance-blaasorkes begelei word tot by Harperstraat, waarna 'n kerkdiens gehou word.
Almal sal daarna na die kerk stap om die erediens wat 09:00 begin, by te woon.
Die VGK Bet-EL in Groenheuwel hou Vrydag 19 April 07:00 sy optog van die oop veld oorkant die kerk af. 'n Kerkdiens sal daar plaasvind, waarna die gemeente na die kerk sal stap. Die erediens begin 09:00 met die bediening van die nagmaal.